Ο **Τζαμάλ Σούλερ** (αγγλικά:*Jamal Shuler*, γενν. στις 11 Ιανουαρίου 1986) είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ για τον Άρη Θεσσαλονίκης.

Επαγγελματική σταδιοδρομία
--------------------------

### ΤΜΜ Τριρ (2008-2010)

Αφού δεν επιλέχθηκε στο NBA Ντραφτ του 2008, ο Σούλερ ξεκίνησε την επαγγελματική του σταδιοδρομία με την ΤΜΜ Τριρ του Πρωταθλήματος Γερμανίας. 

Στις 2 Ιουνίου 2009, ανανέωσε το συμβόλαιο του με την Τρι για μία ακόμα σεζόν. Στις 23 Ιανουαρίου 2010, ο Σούλερ κέρδισε το Διαγωνισμό Καρφωμάτων κατά τη διάρκεια του All-Star Game BBL του 2010. Στις 28 Φεβρουαρίου 2010, κατέγραψε 39 πόντους, με 11/22 εντός παιδιάς, μαζί με 10 ριμπάουντ και 5 ασίστ στην ήττα με 98-101 στην παράταση από την Παντερμπόρν Μπάσκετς.

### ΖΑ Βισί (2010-2011)

Στις 9 Ιουλίου 2010, ο Σούλερ υπέγραψε συμβόλαιο ενός έτους με τη γαλλική ΖΑ Βισί. Στις 29 Ιανουαρίου 2011, κατέγραψε 35 πόντους (ρεκόρ σεζόν), με 7/12 τρίποντα, μαζί με 7 ριμπάουντ και 3 ασίστ σε μία νίκη με 76-74 επί της Λιμόζ.

Στα 30 αγώνες με τη ΖΑ Βισί, είχε κατά μέσο όρο 16 πόντους, 3,3 ριμπάουντ, 3,1 ασίστ και 1,3 κλέψιμο ανά αγώνα. 

### Νανσί (2011-2013)

Στις 27 Ιουνίου 2011, ο Σούλερ υπέγραψε με τη Νανσί Μπασκέτ για τη σεζόν 2011-12. Με τη Νανσί κέρδισε τον τίτλο του Σούπερ Καπ Γαλλίας. 

Στις 6 Ιουλίου 2012, ανανέωσε το συμβόλαιο του με τη Νανσί για μία ακόμα σεζόν.

### Χίμικ (2013-2014)

Στις 6 Αυγούστου 2013, ο Σούλερ υπέγραψε μονοετή συμβόλαιο με την ουκρανική ΜΚ Χίμικ. Στις 27 Απριλίου 2014, κατέγραψε 32 πόντους (ρεκόρ σεζόν), με 12/21 από εντός παιδιάς, μαζί με 3 ριμπάουντ, 2 ασίστ και 3 κλεψίματα σε μία νίκη με 91-79 επί της Ντονέτσκ.

Ο Σούλερ βοήθησε τη Χίμικ να φτάσει στο γύρο των 16 του Eurocup 2014, όπου τελικά αποκλείστηκε από την Άνκαρα Κολεζλιλέρ. Σε 51 αγώνες με τη Χίμικ, είχε κατά μέσο όρο 12,7 πόντους, 4,3 ριμπάουντ, 3,3 ασίστ και 1,1 κλέψιμο ανά αγώνα. 

### Ναντέρ (2014-2015)

Στις 17 Ιουλίου 2014, ο Σούλερ επέστρεψε στη Γαλλία, υπογράφοντας συμβόλαιο ενός έτους με τη Ναντέρ. Ο Σούλερ οδήγησε τη Ναντέρ στην κατάκτηση του EuroChallenge 2014-2015, ολοκλήρωσε το τουρνουά με 14 πόντους, 3,8 ριμπάουντ, 2,7 ασίστ και 1,7 κλέψιμο ανά αγώνα και ονομάστηκε ο Πολυτιμότερος Παίκτης του Φάιναλ Φορ.

### Μονακό (2015-2017)

Στις 17 Ιουλίου 2015, ο Σούλερ υπέγραψε μονοετή συμβόλαιο με την ΑΣ Μονακό. Στις 21 Φεβρουαρίου 2016, σημείωσε 31 πόντους, μαζί με 6 ριμπάουντ και 3 ασίστ και οδήγησε τη Μονακό στην κατάκτηση του Σεμαίν ντεζ Ας 2016, ύστερα από τη νίκη με 99-74 επί της Ελάν Σαλόν. Στη συνέχεια, ονομάστηκε ο Πολυτιμότερος Παίκτης της Διοργάνωσης.

Σε 43 αγώνες κατά τη διάρκεια της σεζόν 2015-16, ο Σούλερ είχε κατά μέσο όρο 15,9 πόντους, 3,8 ριμπάουντ, 2,9 ασίστ και 1,1 κλέψιμο ανά αγώνα. Στις 30 Απριλίου 2016, κέρδισε μία θέση στην Πρώτη Ομάδα του Πρωταθλήματος Γαλλίας.

Στις 9 Ιουνίου 2016, ανανέωσε με τη Μονακό για μία ακόμη σεζόν. Κέρδισε το Σεμαίν ντεζ Ας για δεύτερη συνεχόμενη χρονιά, ενώ έφτασε στο Φάιναλ Φορ του Τσάμπιονς Λιγκ 2017, όπου τελικά η Μονακό έχασε στον ημιτελικό από τη Μπάνβιτ. 

### Επιστροφή στη Ναντέρ (2017-2018)

Στις 21 Αυγούστου 2017, ο Σούλερ επέστρεψε στη Ναντέρ 92. Στις 20 Δεκεμβρίου 2017, κατέγραψε 23 πόντους, μαζί με 9 ασίστ και 3 ριμπάουντ στη νίκη με 106-102 επί της Φελίτσε Σκαντόνε. Στη συνέχεια, ονομάστηκε ο Πολυτιμότερος Παίκτης της 9ης αγωνιστικής του Τσάμπιονς Λικγ 2017-18. Ο Σούλερ κέρδισε τον τίτλο του Σούπερ Καπ Γαλλίας 2017 με τη Ναντέρ. 

### Χαποέλ Τελ Αβίβ (2018-2019)

Στις 14 Αυγούστου 2018, ο Σούλερ υπέγραψε συμβόλαιο ενός έτους με την ισραηλινή Χαποέλ Τελ Αβίβ. Σε 36 αγώνες πρωταθλήματος με τη Χαποέλ, είχε κατά μέσο όρο 10,6 πόντους, 2,6 ριμπάουντ, 2,3 ασίστ και 1 κλέψιμο ανά αγώνα. Βοήθησε την ομάδα να φτάσει στα πλέι οφ του Πρωταθλήματος Ισραήλ 2019, όπου τελικά αποκλείστηκε στα προημιτελικά από τη Μακάμπι Τελ Αβίβ. 

### Ηρακλής Θεσσαλονίκης (2019-σήμερα)

Στις 26 Ιουλίου 2019, ο Σούλερ υπέγραψε με τον Ηρακλή Θεσσαλονίκης της Α1 Εθνικής για τη σεζόν 2019-20.

The Basketball Tournament
-------------------------

Το 2017, ο Σούλερ συμμετείχε στο The Basketball Tournament με τους Ram Nation, μία ομάδα αποφοίτων του VCU. Κατά τη διάρκεια του τουρνουά είχε κατά μέσο όρο 10,8 πόντους και 2,8 ριμπάουντ ανά αγώνα. Οι Ram Nation προκρίθηκαν στην Elite 8, πριν χάσουν από τους τελικούς πρωταθλητές του τουρνουά, Overseas Elite.

Παραπομπές
----------

1. ↑  Ανακτήθηκε στις 4  Μαρτίου 2021.
2. ↑  *College Basketball at Sports-Reference.com*. Ανακτήθηκε στις 28  Ιουλίου 2020.
3. ↑  «Shuler stays with TBB Trier». *Sportando.basketball*. Ιουνίου 2, 2009.. Ανακτήθηκε στις Αυγούστου 14, 2018.
4. ↑  «Treffen der Besten beim Beko BBL ALLSTAR Day 2010» (στα German). *basketball-loewen.de*. Ιανουαρίου 26, 2010. Αρχειοθετήθηκε από το πρωτότυπο στις 2018-08-14.. Ανακτήθηκε στις Αυγούστου 14, 2018.
5. ↑  «Uni Baskets Paderborn 101 at Gladiators Trier 98». *RealGM.com*. Φεβρουαρίου 28, 2010.. Ανακτήθηκε στις Αυγούστου 14, 2018.
6. ↑  «JA Vichy adds Jamal Shuler». *Sportando.basketball*. Αυγούστου 6, 2013.. Ανακτήθηκε στις Αυγούστου 14, 2018.
7. ↑  «JA Vichy 76 at CSP Limoges 74». *RealGM.com*. Φεβρουαρίου 28, 2010.. Ανακτήθηκε στις Ιανουαρίου 29, 2011.
8. ↑  «Nancy tabs Jamal Shuler». *Sportando.basketball*. Αυγούστου 6, 2013.. Ανακτήθηκε στις Αυγούστου 14, 2018.
9. ↑  «SLUC Nancy re-signs Jamal Shuler». *Sportando.basketball*. Ιουλίου 6, 2012.. Ανακτήθηκε στις Αυγούστου 14, 2018.
10. ↑  «Khimik signs Jamal Shuler». *Sportando.basketball*. Αυγούστου 6, 2013.. Ανακτήθηκε στις Αυγούστου 14, 2018.
11. ↑  «BC Khimik 91 at BC Donetsk 79». *RealGM.com*. Φεβρουαρίου 28, 2010.. Ανακτήθηκε στις Απριλίου 27, 2014.
12. ↑  «Nanterre sign Jamal Shuler». *Sportando.basketball*. Ιουλίου 17, 2014.. Ανακτήθηκε στις Αυγούστου 14, 2018.
13. ↑  «Shuler Named Final Four MVP». *fibaeurope.com*. Απριλίου 26, 2015.. Ανακτήθηκε στις Αυγούστου 14, 2018.
14. ↑  «AS Monaco lands Jamal Shuler». *Sportando.basketball*. Ιουλίου 17, 2015.. Ανακτήθηκε στις Αυγούστου 14, 2018.
15. ↑  «Jamal Shuler, le shérif de Monaco» (στα γαλλικά). *lequipe.fr*. Φεβρουαρίου 21, 2016.. Ανακτήθηκε στις Αυγούστου 14, 2018.
16. ↑  «Devin Booker named French Pro A MVP». *Sportando.basketball*. Απριλίου 30, 2016. Αρχειοθετήθηκε από το πρωτότυπο στις 2018-08-14.. Ανακτήθηκε στις Αυγούστου 14, 2018.
17. ↑  «AS Monaco keeps Jamal Shuler». *Sportando.basketball*. Ιουνίου 9, 2016.. Ανακτήθηκε στις Αυγούστου 14, 2018.
18. ↑  «Jamal Shuler signs with Nanterre». *Sportando.basketball*. Αυγούστου 21, 2017. Αρχειοθετήθηκε από το πρωτότυπο στις 2018-08-14.. Ανακτήθηκε στις Αυγούστου 14, 2018.
19. ↑  «Basketball Champions League, Gameday 9 MVP: Jamal Shuler, Nanterre 92». *Sportando.basketball*. Δεκεμβρίου 22, 2017. Αρχειοθετήθηκε από το πρωτότυπο στις 2018-08-14.. Ανακτήθηκε στις Αυγούστου 14, 2018.
20. ↑  «Hapoel Tel Aviv signs Jamal Shuler». *Sportando.basketball*. Αυγούστου 14, 2018. Αρχειοθετήθηκε από το πρωτότυπο στις 2018-08-14.. Ανακτήθηκε στις Αυγούστου 14, 2018.
21. ↑  «Ο Jamal Shuler στον ΗΡΑΚΛΗ!». *Iraklis-BC.gr*. 26 Ιουλίου 2019. Αρχειοθετήθηκε από το πρωτότυπο στις 2019-07-26.. Ανακτήθηκε στις 26 Ιουλίου 2019.

Εξωτερικοί σύνδεσμοι
--------------------

* Προφίλ στο Euroleague.net
* Προφίλ στο Τσάμπιονς Λιγκ
* Προφίλ στο RealGM.com
* Προφίλ στο EuroBasket.com
* Προφίλ στο esake.gr